Diari Oficial de la Generalitat Valenciana


Sumari del DOGV 7685, del 24-12-2015 (2015/10664)

Informació pública de la modificació puntual número 1/2015 del pla general d'ordenació urbana.
----------------------------------------------------------------------------------------------

### Dades del document

Número de DOGV
:   7685

Data del DOGV
:   24-12-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/10271


Data del document
:   17-12-2015

Organisme emissor
:   Ajuntament de Canals

Tipus de document
:   Anunci

Descriptors 

:   * Canals
    * pla d'urbanisme
    * administració local

Informació pública de la modificació puntual número 1/2015 del pla general d'ordenació urbana. [2015/10671]  
El Ple de l'Ajuntament de Canals, en sessió celebrada el dia 17 de desembre de 2015, ha adoptat l'acord següent:  
  
«Primer. Sotmetre a informació pública, per un període de 45 dies, el document de modificació puntual número 1/2015 del pla general d'ordenació urbana de Canals pel qual es procedeix a delimitar la unitat d'execució Entorn Carrer Innovadora de Canals i a redefinir l'ordenació detallada de l'esmentat àmbit, compost per memòria, fitxa de gestió i plans, estudi d'integració paisatgística, informe de sostenibilitat econòmica i informe de viabilitat econòmica.  
  
A tals efectes es publicaran els corresponents anuncis d'informació pública en el Diari Oficial de la Comunitat Valenciana, al tauler d'edictes municipal i en un diari no oficial d'àmplia difusió a la localitat, i s'haurà d'inserir igualment el dit anunci en la pàgina web municipal.  
  
Segon. Consultar a les administracions públiques afectades i sol·licitar els informes de caràcter sectorial preceptius d'acord amb la normativa d'aplicació, així com informe a les empreses subministradores dels serveis públics.  
Tercer. Una vegada emesa la resolució d'informe ambiental i territorial estratègic, així com la resta d'informes indicats en el dispositiu anterior, introduir en la modificació puntual número 1/2015 les rectificacions que, si és el cas, requerisquen tals informes així com el resultat de la informació pública, i procedir a l'aprovació provisional d'aquesta i a la seua posterior remissió a la conselleria competent en urbanisme per a la seua definitiva aprovació, llevat que tals rectificacions comporten canvis de caràcter substancial, supòsit en què haurà de sotmetre's a un nou període d'informació pública per un termini de 20 dies.  
  
Quart. Suspendre l'atorgament de llicències de parcel·lació de terrenys, edificació i demolició en l'àmbit de la modificació puntual número 1/2015, així com la dels acords d'aprovació de nous programes d'actuació en l'esmentat àmbit.  
En concret, la suspensió afecta les llicències següents:  
- Obres de construcció, edificació i instal·lacions de nova planta.  
- Obres d'ampliació de qualsevol classe de construccions, edificis i instal·lacions existents.  
- Demolició de construccions.  
- Actes de divisió de terrenys o parcel·lació de finques.  
- Moviments de terra que excedisquen de l'imprescindible per a la pràctica ordinària d'activitats agrícoles.  
- Instal·lació de cases prefabricades, caravanes fixes i instal·lacions semblants.  
- Execució d'obres i instal·lacions que afecten el subsòl.  
- Execució d'obres d'urbanització.  
Cinqué. Declarar que, de conformitat amb l'article 104,4 de Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, queden interromputs els terminis previstos en l'esmentat precepte per a la formulació d'advertència i iniciació d'expedients d'expropiació per ministeri de llei en relació amb els sòls dotacionals inclosos en l'àmbit de la unitat d'execució Entorn Carrer Innovadora delimitada a través de la modificació puntual número 1/2015.  
Sisé. Procedir a la inserció en la pàgina web municipal de documentació sotmesa a informació pública.  
Seté. Contra els apartats quart i cinqué del present acord, que són definitius en via administrativa, pot interposar-se de forma optativa i no simultània un dels recursos següents:  
a) Recurs de reposició, que haurà d'interposar davant del mateix òrgan que ha dictat la resolució, en el termini d'un mes comptat a partir de l'endemà de la recepció de la present notificació, amb els requisits exigits en l'article 110 de la Llei 30/1992, de 26 de novembre, i de conformitat amb el que determinen els articles 116 i 117 del mateix text legal.  
La resolució d'aquest recurs haurà de ser-li notificada en el termini d'un mes, i contra la indicada resolució expressa podrà interposar recurs contenciós administratiu en el termini de dos mesos a comptar des de la notificació. En el cas de no rebre notificació de la resolució del recurs de reposició en el termini d'un mes des de la seua interposició, haurà d'entendre'l desestimat per silenci administratiu i, en aquest cas, podrà interposar recurs davant de la jurisdicció contenciosa administrativa en el termini de sis mesos.  
b) Recurs davant de la jurisdicció contenciosa administrativa que haurà de formular en el termini de dos mesos a comptar des de l'endemà de la recepció de la present notificació davant dels jutjats contenciosos administratius de València.  
Contra la resta d'apartats, per tractar-se d'actes de tràmit, no es pot interposar cap recurs.  
Tot això, sense perjudici que els interessats decidisquen usar la via de recurs que consideren oportuna».  
I de conformitat amb el que estableix l'article 57, en relació amb l'article 53, de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació del present acord en el Diari Oficial de la Comunitat Valenciana (DOCV).  
Durant el termini d'informació pública, qualsevol persona podrà consultar la documentació, degudament diligenciada, a l'Ajuntament de Canals, en horari d'oficines ?de dilluns a divendres de 09.00 a 14.00 hores?, i formular les al·legacions, així com aportar aquells documents que estime convenients. Així mateix es podrà consultar la documentació en la web municipal www.canals.es.  
Cosa que es publica en compliment del que disposa l'article 57,1.a, en relació amb l'article 53,2, ambdós de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, i el que assenyala l'article 25 del Text Refós de la Llei de Sòl i Rehabilitació Urbana, aprovat per Reial Decret Legislatiu 7/2015, de 30 d'octubre.  
  
Canals, 17 de desembre de 2015.- L'alcalde: Joan Carles Pérez Pastor.